**Charis Mary** **Thompson** (født 29. august 1962 i Oxfordshire) er en amerikansk forsker. Hun er professor i kjønns- og kvinnestudier ved University of California, Berkeley. Fra 2013 er hun i tillegg professor ved Department of Sociology (avdeling for sosiologi) ved London School of Economics and Political Science (LSE). 

Hun har bakgrunn fra flere ulike fagområder, og hennes primære forskningsområder er kvinne- og kjønnsstudier, miljøetikk, feministisk teori, reproduktiv teknologi, genetikk, stamcelle- og kloningsteknologi, bevaring av biologisk mangfold, transnasjonale studier av reproduksjon og populasjon, etnografi.

Thompson er utdannet både i Storbritannia og USA. Hun har en bachelorgrad i filosofi, psykologi og fysiologi fra University of Oxford og en ph.d.-grad i sosiologi fra University of California, San Diego.

Hun var en tid direktør for the Science, Technology, and Society Center (senteret for vitenskap, teknologi og samfunn ). Tidligere var hun ansatt ved avdelingen for vitenskapshistorie ved Harvard University.

Hun har vært gjesteforsker ved University of Michigan, the Institute for Research on Women and Gender og ved École nationale supérieure des mines de Paris, Centre de Sociologie de l’Innovation.

I 2007 ble hun tildelt «Rachel Carson Prize» for boken *Making Parents: The Ontological Choreography of Reproductive Technologies.* Prisen deles ut av Society for the Social Study of Science. *Making Parents* var første bok i hennes serie om vitenskap og teknologi. Senere har hun utgitt en bok til i denne serien: *Good Science: The Ethical Choreography of Stem Cell Research*(2013) og per 2017 er tredje bok, *Getting Ahead* under arbeid.

Hun har mottatt undervisningsprisen «UC Berkeley's Social Science Distinguished Teaching Award», og i 2017 ble hun kreert til æresdoktor, doctor honoris causa, ved Norges teknisk-naturvitenskapelige universitet (NTNU).

Hun er gift med Philip Campbell, sjefsredaktør for tidsskriftet *Nature*.

Referanser
----------

1. ↑   www.lse.ac.uk, besøkt 12. november 2021[Hentet fra Wikidata]
2. ↑   www.lse.ac.uk, besøkt 16. mai 2022[Hentet fra Wikidata]
3. 1 2 3   *Tsjekkias nasjonale autoritetsdatabase*, NKC-identifikator mub2016920083, Wikidata Q13550863,
4. 1 2  «CAMPBELL, Philip Henry Montgomery». *Who's Who*. Oxford University Press. 2016.  [Kilde for fullt fornavn. Hun bruker vanligvis bare Charis. Kilden krever pålogging for å få hele artikkelteksten]
5. 1 2  «Professor Charis Thompson - Academic staff - Who's who - Department of Sociology - Home». London School of Economics and Political Science. Arkivert fra originalen 7. desember 2017. Besøkt 7. desember 2017.
6. ↑  Prisen må ikke blandes sammen med den norske Rachel Carson-prisen eller den amerikanske Rachel Carson Award, som deles ut av National Audubon Society's Women in Conservation.
7. ↑  «4S Prizes | Society for Social Studies of Science». *www.4sonline.org*. Arkivert fra originalen 7. desember 2017. Besøkt 7. desember 2017.
8. ↑  «Nobel Conference 53 - Reproductive Technology: How Far Do We Go? - October 3 & 4, 2017 -». *gustavus.edu* **(engelsk)**. Besøkt 19. desember 2017.
9. ↑  «Æresdoktorer ved NTNU». *www.ntnu.no*. NTNU.no. Besøkt 7. desember 2017.

Eksterne lenker
---------------

* «Oversikt over Thompsons publikasjoner per 2017». Arkivert fra originalen 7. desember 2017. Besøkt 7. desember 2017.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC
 |